recursal/Fanatic-Fandom huggingface dataset:
Bounty Hunter

A **fejvadászok** abból élnek, hogy felkutatják a körözött bűnözőket, banditákat és egyéb nemkívánatos embereket, majd a törvény elé viszik őket. Emiatt mindenki szerint, leszámítva a bűnözőket, ők az Öregvilág civilizációjának hasznos tagjai. A jutalmakat helyi uralkodók, céhek, vagy tanácsok adják, amiért sikerült elintézni a haramiákat, tomboló goblin bandákat és egyéb bajkeverő fajokat. Néha egész fajok vagy klánok kerülnek törvényen kívülivé és válnak célponttá, ezért egy időre a térség mérföldekről csalja ide a fejvadászokat. Amellett, hogy képzett harcosok, a fejvadászoknak képesnek kell lenniük követni a zsákmányukat anélkül, hogy elveszítenék a nyomokat, továbbá gyakran céltudatosok, kemények és cinikusok. Hivatásos gyilkosok minden értelemben és nem hezitálnak olyan eszközökhöz nyúlni, ami mások számára elfogadhatatlanok azért, hogy végezzenek a zsákmányukkal. Természetükből adódóan magányos farkasok, senkiben se bíznak és csak akkor keresnek társaságot, ha az előnyükre válik. A szegényebb réteg körében a fejvadászokat félelemmel és bizalmatlansággal övezik, mert a célpont akár egyszerű parasztnak is kiadhatja magát. A hatóságok a fejvadászokat szükséges rossznak vélik, de sose szívesen látottak.

## Előfordulás

* Warhammer Fantasy Roleplay Rulebook (1st Edition)

## Források

* Warhammer Fantasy Roleplay Rulebook (1st Edition) - 23. oldal
Giant Scorpion

Bár nem szigorúan véve rovar, de szokása és viselkedése miatt az óriás rovarok családjába sorolják be. Eme óriási skorpiókat csak az evés hajtja, az áldozataikat még a helyszínen elfogyasztják (akkor is ölnek, ha nem éhesek). Erősen territoriális lények, mindenre rátámadnak, ami az élőhelyükre téved. Farkuk mérgező, amit harcban kihasználnak. Mint minden óriás rovar, ezek is félnek a tűztől.

## Források

* Warhammer Fantasy Battles (1st Edition) - 47. oldal
Dwarfstangle Forest

Földrajzilag ismeretlen helyen lévő erdő, melynek sötét mélyén a végzet zikkuratja található. A rejtélyes építmény magányosan és elfeledve vészeli át az évszázadokat, bár az idő kikezdi, de még mindig áll. Thorgrim Branedimm és 5 törp társa megtörik az évezredes csendet, mikor Guthnog Bristlenose és több tucat goblinja elől menekülnek ide. A törpök kiérnek az erdőből egy tisztásra, ahol megpillantják az építményt és elhatározzák, hogy itt veszik fel végső állásukat. Tudják jól, hogy esélyük sincs a győzelemre, de ha már meg kell halniuk, azt büszkén, harc közben teszik, lehetőleg minél több goblint a túlvilágra küldve.

## Előfordulás

* Warhammer Fantasy Battles (1st Edition)<

## Források

* Warhammer Fantasy Battles (1st Edition) 31-33. oldal
Aver

A Black Fire Passtól északra lévő Karak Varn törp erőd nyugati bércein kezdődik az Aver folyó, ami több lezúduló hegyi folyó egyesüléséből jön létre. Az Aver több vízesésen keresztül halad, erősen kék vizét két mederbe osztva (Aver Reach északon és Blue Reach délen), ami majd csak a Mootlandnél egyesül ismét. A folyó nyugat felé folytatódik, túllépve Averheimet, majd Nulnnál a Reikbe ömlik. Az Aver folyó Averland provincia névadója, hiszen főleg itt halad át.

## Források

* Warhammer Armies: The Empire (4th Edition) - 13. oldal
Middle Mountains

A Middle Mountains (***Középhegység***) a Birodalom egyik jelentősebb hegysége, ami északra található, azon túl pedig Ostland, a legészakibb provincia. A masszív hegyvonulatot sűrű erdő övezi, amit az emberek messze elkerülnek, leszámítva a banditákat és egyéb kitaszítottakat. Semmiféle törp épület nem található itt, viszont Káosz hadi csapatok, bestiaemberek, orkok és goblinok annál inkább a sziklás felföldön. Időről-időre a Birodalmi erők megpróbálják megtizedelni a legrosszabb ellenségeket, de a térség megmarad vadnak és veszélyesnek. Az északi Forest of Shadows sűrű és sötét, amit még erdei goblinok is laknak a veszélyes farkasfalkákkal. Ez a Birodalom azon része, amit igazán sose törtek be.

## Történelem

Sigmar idején megkezdődik az emberi törzsek egyesítése. Az Unberogen ellenségeit vagy csatában verik meg, vagy száműzik őket, így egyes ellenséges törzsek a Middle Mountains környéki erdőkben telepszenek meg.

## Források

* Warhammer Armies: The Empire (4th Edition) - 4. és 10. oldal
Siege of Carroburg

1865 I.C.-ben Middenland grófja ostrom alá veszi a reiklandi várost, Carroburgot. Itt tűnik ki a Carroburgi Hosszúkardos ezred, ami egy vitéz és abszolút sikeres védelmet fejt ki a falakon az óriási middenlandi sereggel szemben. A védők olyan keményen küzdenek, hogy teljesen megfeledkeztek sebeikről, így az ostrom végére fehér reiklandi ruhájukat a vér vörösre festi. Ettől a naptól kezdve a Carroburgi Hosszúkardosok sötétvörös ruhát hordanak.

## Előfordulás

* Warhammer Armies: The Empire (4th Edition)

## Források

* Warhammer Armies: The Empire (4th Edition) - 49. oldal
Reik

Az Öregvilág leghosszabb folyója, ha magában nézzük, ami az Upper Reiknél kezdődik és Marienburgnál ömlik a tengerbe. Bár ami azt illeti a Talabec/Lower Reik vízi útvonal hosszát tekintve jóval nagyobb. Ennek ellenére a Reik kétség kívül a Birodalom legfontosabb folyója, illetve az azt övező területnek, Reiklandnak. Vízi közlekedése zsúfolt, a Marienburg és Nuln közötti 500 mérföldön több hajó szállít árut, mint a Birodalom bármely más folyóin együttvéve. Nem meglepően a Reik a Birodalom első számú kereskedelmi útja. Északra Nulntól a Reik túl széles és mély, hogy hidat verjenek rajta. Nuln utolsó hídja az Öregvilág egy csodája, fa középpontja pedig fel- és lehúzható, hogy védelmi szerepet töltsön be. Altdorfnál a Reik és Talabec egymásba ömlik, a Middle Mountainsból hozott föld pedig leülepszik, kiterjedt sárföldet alkotva, amit szigetek és mocsarak határolnak, ezzel több csatornába terelve a folyót. A széttaglalt Reik majd Altdorftól északra egyesül, ahol teljesen új karaktert vesz fel. Széles és mély marad, de áthalad sziklás medreken, így sziklás szigeteket létrehozva. Ezek a szigetek biztonságot nyújtanak, ezért falvakkal, kisebb városokkal, vagy impozáns erődökkel lakják be. A Reik végül Marienburgnál ömlik a tengerbe, a város egyben a legnagyobb és leggazdagabb kereskedelmi kikötő, illetve a legnagyobb lélekszámú település az Öregvilágban. Az egykori birodalmi város megvásárolta saját és térségének szabadságát, amit azóta is erőskezű burgomeisterek vezetnek.

## Források

* Warhammer Armies: The Empire (4th Edition) - 14. oldal
Shaman

A goblin és ork faj varázslói. Goblinok esetén képesek spirituális táncba menni, amibe a goblinok becsatlakoznak. A törzsi kántálás nem csak gonosz, de obszcén is. A szertartás során a sámán így nyer ki életenergiát társaiból, amit a varázslatokban tud felhasználni. Orkok esetén a sámán az, aki a wyverneket töri be, megküzdve a lény lelkével a léleksíkon, ezt követően pedig megülik, ezzel is mutatva társadalmi státuszukat.
The Goblins of Rug Longtooth

Az északi renegát goblinokból álló erőt Rug Longtooth nagy goblin vezeti, aki Grom the Paunch egy alvezére. Mint ilyen, éveken át terrorizálja Thorgrim Branedimm földjeit, amíg a törpök csatára nem kényszerítik a fosztogatókat Mad Dog Pass-nál.

## Haderő

A parancsnok Rug Longtooth, aki egy harci szekéren vezeti harcosait és a Kushmug Ulub nevű átkozott kardot forgatja. A két vadkan hajtotta szekéren helyett kap még három goblin. Személyes testőrsége az Axe Ministers névre hallgató 18 nagy goblin, Mean-hook Mo testőrparancsnok, egy zászlóhordó és egy muzsikus. Mind páncélinget, pajzsokat és kétkezes fejszéket használnak.

A haderő három részre (zászlóalj) tagolódik:

***1. Zászlóalj***

* Grichnak’s regiment: A veterán Grichnak oly régóta harcol törpökkel, hogy idejét se tudja (ami betudható annak is, hogy egy fejre mért ütés miatt nem emlékszik). Regimentje 30 harcos hegyi goblint számlál vele együtt. Mind pajzsot hordanak és válogatott fegyvereket forgatnak.

* Jo Dog’s regiment: Jo Dog szintén 30 hegyi goblin harcost számlál. Pajzsok nincsenek, válogatott kétkezes fejszéket és alabárdokat használnak.

* The Boar Lancer’s: Lud Cadogan goblin kapitány és bajnok, aki 9 vaddisznón lovagló goblint irányít.

* Mim’s Regiment: A 30 alacsonyabb rendű goblint a híres Mim vezeti. 19 fő bunkókat használ, a többi meg hálókat, leszámítva a parancsnokot, aki kardot hord.

* Chicken Jorj: Rug személyes hegyi goblin sámánja. A nagyra törő novícius az Ash Cleaver mágikus kardot használja, illetve képes alacsony szintű tűzlabdákat idézni.

***Grimfang’s Raiders (2. Zászlóalj)***

Az éji goblinok alkotta haderőt Grimfang vezeti, kardja a mágikus All Bright okosabbá teszi társainál és növeli erejét.

* The Brotherhood of B’dug: Murdok és 9 fanatikusa csak láncra kötött golyóbisokat használnak.

* Ffug’s Regiment: Ffug kapitány és 28 éjgoblin harcosa pajzsokat és válogatott fegyvereket használnak. A zászlóhordó fegyvertelen.

* Urug’s Regiment: Urug the Speechless vezeti a 29 főnyi harcost, akik különböző kardokat forgatnak, leszámítva a zászlóhordót.

* Gobbin Honk’s Archers: Gobbin Honk és 19 íjásza, akik páncél nélkül, csak íjjal és tőrrel hadakoznak.

* Daren Dimblood’s Lesser Goblins: Daren Dimblood mint alacsonyabb rendű éjgoblin vezeti 39 társát, akik íjakat, pajzsokat és kardokat használnak.

***Jaggleburst’s Fell Raiders (3. Zászlóalj)***

Jaggleburst irányítja a martalóc vörös goblinokat. A vezér egy óriás farkason lovagol és Fido nevű kardját lóbálja.

* Lod Belch’s Rough Riders: 9 farkaslovas Lod Belch vezetése alatt. A harcosok kardot és rövid íjat használnak, illetve pajzsokat és páncélinget hordanak.

* Spug Horn’s Long Riders: Spug Horn szintén 9 farkaslovast vezet, felszerelésük is ugyan az.

* Boilnose’s Regiment: A 28 vörös goblin harcos és egy zászlóhordozó Erec Boilnose alatt szolgál. Felszerelésük vegyes: kardok, pajzsok, lemezpáncél, láncing, illetve vannak, akik semmi páncélt nem hordanak.

* The Wolf Handlers: 10 farkas és két farkaslovas, akik próbálják a farkasokat irányítani. Leglop kapitány és társa íjat, pajzsot és lemezpáncélt használ.
Axe Bite Pass

Axe Bite Pass egy rendkívül fontos átkelő a Grey Mountainson, ami mind a Birodalom és mind Bretonnia számára a legkedveltebb hadiút. Emiatt két végénél erődök találhatóak, a Birodalom esetében ez Helmgart, ami lezárja az utat.

## Előfordulás

* Warhammer Armies: The Empire (4th Edition)

## Források

* Warhammer Armies: The Empire (4th Edition) - 12. oldal
Crossbow

A számszeríj egy távolsági fegyver, ami nyilat lő ki.

## A Birodalomban

   A Birodalom taktikái építenek a lőfegyveres támogató egységekre, amik segítik a gyalogságot és lovasságot. A Birodalom többféle lőfegyverrel ellátott egységet tud alkalmazni, az egyik ilyen a számszeríjászok, akik messzire elhordanak és kárt tudnak okozni még a páncélos ellenségekben is. A számszeríj ismert a Birodalomban, de nem nagyon kedvelik. Azonban nagyon népszerű fegyver a tileaiak körében, a Birodalmi állami hadseregek pedig sok tileait tartalamznak. A legjobb számszeríjászokat Tileából toborozzák, nevükből eredően a katonák fegyvere a számszeríj.

Nordlandi számszeríjász.
## Források

* Warhammer Armies: The Empire (4th Edition) - 63. és 92. oldal
Mootland

Mootland, vagy csak Moot (***Megye***) a Birodalom egy speciális tartománya. A félszerzetek lakják és vezetőjük, a Mootland Véne, aki szintén félszerzet és egyben választófejedelem. Saját törvényeik és kormányuk alatt élnek, csupán névleg a Birodalom részei.

## Földrajz

Mootland határos Averlanddel, Stirlanddel és a volt birodalmi provinciával, Sylvaniaval. Az Aver folyó két medre, Aver Reach és Blue Reach pedig itt egyesül újra, majd halad tovább.

## Hadsereg

A félszerzetek saját törvények és kormány alatt élnek, névlegesen a Birodalom részei és ha kell, küldenek katonákat a birodalmi seregbe, de amúgy egy független provinciát alkotnak. Mivel a Mootland közel van a hegységekhez, így néha éji goblin portyákat szenved el. Emiatt a félszerzetek éber határőröket és őröket tartanak fenn, amiknek számát megduplázzák háborúk esetén.

Félszerzet találmány a forró fazék, ami egy jellegzetes találmány. Nevéből eredően forró, az ellenség pusztítására alkalmas ragut lőnek ki.

## Történelem

1707 I.C.-ben Gorbad Ironclaw ork hadfőnök megtámadja a Birodalmat Black Fire Pass felől. A zöldbőrű sereg kifosztja Nuln városát, majd a Mootland felé fordulnak és azt is feldúlják. Ezt követően Solland földjét kezdik kifosztani és csak Altdorf falai alatt sikerül legyőzni őket.

## Források

1. ↑ The Empire (4th Edition) - 17. oldal
2. ↑ The Empire (4th Edition) - 13. oldal
3. ↑ The Empire (4th Edition) - 16. oldal
4. ↑ The Empire (4th Edition) - 11. oldal
Troll

A trollok nagy, vad, gonosz és ostoba lények, amik nem mellékesen nem ismerik a higiéniát. Képesek bármilyen sérülést regenerálni és ezért különösen veszélyesek harcban. Gyakran megfigyelhető, hogy a Káosz rontása tovább erősíti őket bizonyos "ajándékokkal".

## Troll alfajok

* Troll (átlagos)
* Hill Troll: az átlagnál kisebbek, de jóval vadabbak.
	+ Spiked Troll: A hegyi troll egy variánsa, irhájukból (akár mérgező) vastüskék merednek ki.
* Two-headed Troll: kétfejű trollok.
Thorgrim Branedimm

Thorgrim egy híres törp vezér, aki a "Foebane" nevű mágikus csatapöröly gazdája. Ez jelképezi rangját, illetve nagyságát és családfája múltját. A Branedimm ház az ősi időkre vezethető vissza, a Foebane pedig eme idők hagyatéka. Thorgrim testét csatában ingpáncél és fénylő mithril köpeny védi.

## A végzett zikkuratja

Ismeretlen időben Thorgrim 5 társával (Sigurd Strongarm, Sigrat Blackbrow, Sigrun Slendershank, Skeggi Brokenback, és Saugorn Brittlebone) menekülésre kényszerül Dwarfstangle sötét erdejében. A Guthnog Bristlenose törzsfő vezette vegyes goblin sereg szorosan a nyomukban lohol.

A törpök egy tisztásra lépnek ki, ahol egy ősi, elfeledett zikkurat tárul szemük elé. Thorgrim az épület felé vezeti társait, hiszen védhető helynek tűnik és ő inkább fegyverre a kézben halna meg, mintsem menekülés közben egy íj álljon a hátába. A törpök mind egyetértenek vele és elfoglalják helyüket az ősi épületen. Egyes lépcsők elpusztultak az idő folyamán, így ez a védőknek kedvez, hiszen a falak magasak, mindenképpen az épségben lévő lépcsőket kell az ellenségnek használnia. További előnye a törpöknek, hogy több goblin eltévedt az erdőben. De a túlerő így is érezteti hatását, a védők tudják jól, hogy nem nyerhetnek, de minden egyes métert vérrel fognak megfizettetni.

## Használt tárgyak

* Foebane

* Mithril páncél köpeny

* Ingpáncél

## Előfordulás

* Warhammer Fantasy Battles (1st Edition)

## Források

* Warhammer Fantasy Battles (1st Edition) 31-33. oldal

1. ↑ Warhammer Fantasy Battles (1st Edition) – 89. oldal
Wyvern

A sárkányok kisebb és ostobább leszármazottjai. Külsőre hasonlítanak rájuk, de a wyvernek hosszabbak és görbébbek, illetve nincsenek elülső végtagjaik. A pikkelyes bestiák vastag szarulemezekkel bírnak, ami fejtől lábig fedi őket és emiatt nehéz őket levágni, mert bőrük megvédi őket a bajtól mint egy páncél. A wyverneknek hosszú görbe nyakuk van, ami villámgyors sebességgel tud előre-hátra lendülni. Fejük tüskés és foguk tele van borotvaéles fogakkal míg állandó üvöltésük és rikoltásuk extrém félelmetes tud lenni.

## Az ork kultúrában

Fészkeik a Worlds Edge Mountains felsőbb magas lejtőin található sötét barlangokban van, de megtalálható élőhelyük sziklafalakon és a kietlen pusztaságokban. Az orkok néha fiatal egyedeket fognak be, amiket még könnyű betörni és tanítani, hogy majd harcban megüljék. Kalandor éjgoblinok kifosztják a fészkeket, hogy tojásokat lopjanak, amit elcserélnek más goblinokkal, ami végül eladásra kerülnek orkoknál és más goblinoknál.

A wyvernek egyben a társadalmi státuszt is mutatjék, hiszen a zöldbőrűek félik és tisztelik a bestiákat a harci erejükért. Általában a sámánok törik be a lényeket, a lelki síkon küzdve meg a wyvern lelkével, ezt követően ugyanez a sámán üli meg a lényt, ha sikeres a betörés. Egy wyvern nagy jutalomnak minősül és egyben az ork sámánok kedvenc hátasa. Erős kötődést alakítanak ki lojalitásban a mesterük felé és egyesek szerint elkezdenek külsőben és jellemvonásban rájuk hasonlítani.

Gorbad Ironclaw ork hadfőnök 1707 I.C.-ben indított hadjárata során wyvernek ölik meg az akkori császárt Altdorf ostroma során. Bár a nagyváros eme eset ellenére se esik el.

## Források

* Warhammer Fantasy Battles (1st Edition) - 42. oldal
* Forces of Fantasy - 35. oldal
* Battle Bestiary (4th Edition) - 85. oldal
* Warhammer Armies: The Empire (4th Edition) 11. oldal
Warrior Monk

Olyan harcos szerzetesek, akik a Nipponban található vim-to vallás követői. A világon mindenhol rettegik és tisztelik őket. Szigorú, szegregált templomközösségekben élnek, ahol az arkán és spirituális vim-tot tanulmányozzák. Ez megköveteli a kimondhatatlan nevű istenek és kifürkészhetetlen démonok imádását. Eme papok végzik egyben az ország vallásának ügyeit, akik egyben megtestesítik a vim-toizmus tanainak lényegét, testben és lélekben teljesen a célért dolgoznak, önfeláldozóak és megvonják maguktól a javakat.

## Harcban

A vim-to szerzetesek rajokban harcolnak, mindannyian tradicionális vim-to fegyvereket használnak (botok, naginata, buzogány és kard), bár vannak akik megvetik a fegyvereket és puszta kézzel és lábbal hadakoznak. Páncélzatot nem használnak, az csak lassítaná őket, reflexük gyors, képesek kicselezni vagy blokkolni a csapásokat. A vim-to mesterek lehetnek akár harcművészeti mesterek is, ekkor speciális egységeket alkothatnak, mint az orgyilkos nindzsák.

## Mágusok

Előfordulhatnak vim-to mágusok is, akik az arkán vim-to ismerői. Mivel csak a kor hozhatja az embert közelebb a megvilágosodáshoz, az erősebb mágusok egyre kevésbé használhatóak harcban, hiszen ez az ősi vallás ellen van, hogy készakarva valaki harcban vegyen részt, bár az önvédelem engedélyezett. Eme mágusok harcban csupán egy talizmánt (általában fehér bot)használnak, fegyvert egyáltalán nem.
Great Cannon

Az ágyúk veszélyes, néha kiszámíthatatlan fegyverek, amiknek előállítása csak néhány ember és törp szakértőre tartozik. Mikor működnek, az ágyúk megtörhetik a legelszántabb ellenséget is, szétszabdalva a formációit, kilőve az óriási szörnyeit, vagy a földdel egyenlővé téve a városait.

Viszont az ágyúk gyakran hibásodnak meg, az öntésnél észre nem vett hibák, mint a kis repedések végzetes balesetet okozhatnak, az ágyú lövéskor fel is robbanhat. A lőpor is besülhet, vagy éppenséggel berobbantja az ágyút. A látványos incidensek ellenére az ágyúk hihetetlenül halálos fegyverek, amik nem egy csatát nyertek már meg a használók számára.

Az ágyúkat mesteremberek alkotják vasból és bronzból saját kezűleg és minden ágyú minimálisan eltérő beállítással rendelkezik. Ez lehet hossz, vagy kaliber. Egyes ágyúk extrém nagyok lehetnek, a Birodalmi nagyágyúk pedig a legnagyobbak között vannak. Hatótávjuk és erejük óriási.

## Források

* Warhammer Armies: The Empire (4th Edition) - 26-27. oldal
Halfling Hot Pot

A ***félszerzet forró fazék*** eredetileg egy elkeseredett találmány volt, amely mára a félszerzetek között hagyományos fegyverré vált. A forró fazék az ami, egy fazék forró folyadék, amit az ellenségre hajítanak, égetve, leforrázva, vagy akár feloldva a célpontokat. A különleges lé hozzávalói hétpecsétes titoknak számítanak és séfről-séfre változik. Alapvetően a forró olaj is megteszi, de egy átlagos recept tartalmaz maró tulajdonságot, illetve ragadós is, hogy ráragadjon a bőrre.

A fazékot úgy lövik ki, mint mondjuk a követ egy kővetővel, vagy csúzlival, de bármely katapult, vagy vetőgép is megteszi. Előfordulhat, hogy a vetőgép megsemmisül, a forró ragu pedig megöli a személyzetet, esetleg az egyik félszerzet ügyetlen volt és felborította az edényeket, ezért pótolni kell, vagy csak a szakács gondolja úgy, hogy kell egy kis bors belé, ezért még nem lőhetnek. Egyes fazékvetők robusztus szerkezetek, amiket nem könnyű károsítani, leszámítva ha más hadigépek, vagy nagyobb szörnyek támadják. Kezeléséhez három fő szükséges, minél többen hullanak el, annál lassabb az újratöltés és tüzelés, míg ha a személyzet meghal, értelemszerűen a szerkezet haszontalanná válik.

## Források

* Warhammer Armies: The Empire (4th Edition) - 24. oldal
Chimera

A **kiméra** egy nagy és ádáz szörny, az egyik legrettegettebb faj, ami az Öregvilágban ólálkodik. Ezek három fejjel bírnak: az egyik oroszlán, a másik kos, a harmadik gyíkszerű, mint egy sárkány és ez képes tüzet is okádni. Testük elég erős és gyors, karmaik hosszúak és élesek. A kiméráknak farka van, aminek fullánkja mérgező. Nagyon veszélyes lények és lehetetlen teljesen uralni őket, habár sokan megpróbálták és csúfos kudarcot vallottak. A kimérák a Káosz igaz teremtményei.s tüzet okádni, míg a kecske fej mérget köpni.

## Források

* Warhammer Fantasy Battles (1st Edition) - 42. oldal
* Battle Bestiary (4th Edition) - 78. oldal
Menglad

A Redwake folyóvölgyben található varázsló torony, ami Psammon birtokában van. A torony számos bájolt tárggyal bír, amiket ládákban helyeztek el. Az épület főbb részei a könyvtár, az ebédlő, három hálószoba és Psammon szobája. A földalatti tömlöc tartalmazza a kínzókamrák és cellák mellett az őrség szállását, az élelem és fegyverraktárakat és a borospincét.

Ismeretlen időben a tornyot megostromolják Dumezil Hold törpjei, Fortrenn és Ailech tengeri elfjei (1-1 kapitánnyal), ahogy Thelma a sárkány is betud csatlakozni az ostromba (amint a kalandorok kiszabadítják a varázsló tornyából lányát, Teenat). Ugyanis Psammon túlságosan is a Sötét Tudományokba merül bele és megőrül, sereget szervezve tört rá a folyóvölgyre, de sikerül őt megállítani.

## Források

* Warhammer Fantasy Battles (1st Edition) - 122.,126-127. oldal
Giant Wolf

A normális farkasok mellett vannak nagyobb és félig intelligens farkasok is. Eme óriás farkasok gonosz és kegyetlen állatok, amik esetleg beszélni is tudnak. Gyakran goblinokkal fordulnak elő, sőt, akár hagyják, hogy megüljék őket csatában (főleg a a vörös goblinok). Az orkok szintén hátasként használják őket, ők húzzák a harci szekereket, vagy a lovasság szerepét is betölthetik. Ilyenkor vagy megülik őket, vagy 5 fős falkában eresztik szabadjára őket egy ork vezetésével.

## Források

* Warhammer Fantasy Battles (1st Edition) - 46. oldal
Serpent Crawler

Eme félig kígyó-ember faj eredete homályba vész. Ami tény, hogy van mágikus képességük és leggyakrabban magányos őrként találkozni velük kincseknél, vagy vallási templomoknál. Immúnisak a félelemre, savra és a mérgekre. Bőrük mágikusan van megerősítve, amit még vas is takar.

## Előfordulás

* Warhammer Fantasy Battles (1st Edition)

## Források

* Warhammer Fantasy Battles (1st Edition) - 45. oldal
Leglop

Rug Longtooth északi renegát goblin hadában szolgáló Leglop kapitány egy vörös goblin, aki a Jaggleburst’s Fell Raiders névre hallgató egységbe van betagozódva. Itt saját egységét, a Wolf Handlers-t vezeti, amibe 10 farkas, saját maga és még egy farkaslovas kap helyet. Mindketten íjat, pajzsot és lemezpáncélt használnak harcban, miközben próbálják a farkasokat irányban tartani.
Goblin Wars

A **Goblin Háborúk** a jelenkor előtt több ezer évvel vívott háborúk, amikben az orkok és goblinok ütköznek meg a törpökkel. A konfliktusok hatására a mai napig tartó kölcsönös gyűlölet izzik a felek között.

## Előfordulás

* Warhammer Fantasy Battles (1st Edition)

## Források

* Warhammer Fantasy Battles (1st Edition) - 36. oldal
Drakwald Forest

Middenheim körül található ritkás erdő, ami nevében őrzi Drakwald provinciát. Főként nyírfák nőnek itt a világos, homokos talajban. A terület nem valami termékeny, ezért nem is tisztították meg művelés céljából. Egyes helyeken a fák vastagabbá válnak és fenyők is megtalálhatóak a hegyvidéki terepeken. A Marienburg és Middenheim közti út itt vezet át.

## Források

* Warhammer Armies: The Empire (4th Edition) - 14. oldal
Carroburg Greatswords

Nem minden regiment öltözik a provinciája/városállama színeibe. Egy ilyen ezred a Carroburgi Hosszúkardosok, ami sötétvörös ruhát hord. Az ezred a történelmét egészen az 1865-ös carroburgi ostromig vezeti vissza, mikor egy vitéz és abszolút sikeres védelmet fejtettek ki a falakon, szemben Middenland fejedelmének óriási seregével. A védők olyan keményen küzdöttek, hogy teljesen megfeledkeztek sebeikről, így az ostrom végére fehér reiklandi ruhájukat a vér vörösre festette. Attól a naptól kezdve a Carroburgi Hosszúkardosok sötétvörös ruhát hordanak.

## Források

* Warhammer Armies: The Empire (4th Edition) - 49. oldal
Sea Elf

A ***tengeri elfek*** közeli rokonságban állnak a nemes elfekkel, igazából csupán lakóhelyük különbözteti meg őket. Előbbiek a szárazföld belsejében kezdtek nagy kővárosokat felépíteni, amik a kiterjedt nemes elf királyságokban ma is állnak, míg a tengeri elfek a tengerpartnál maradtak. A nyugati partoknál élnek, ahol az átkelőhelyeket védik. Visszavonultan élnek büszkén és függetlenül. Továbbá rettegett harcosok, tengerjárók és felfedezők. Ellentétben az erdei elfekkel, a tengeriek nem használnak íjakat, hanem a közelharcot preferálják. Emiatt nem alakul ki az elfekre jellemző ügyesség az íjjal, bár néhányan azért ügyesen tudják alkalmazni.

## Haderő

Seregük lándzsásokból, harcosokból és (akár páncélozott) lovasságból áll.
Lizardmen

A ***gyíkemberek*** hüllőszerű, törzsekben élő lények. Szűkszavúak és eszesek, még ha nem teljesen kimondottan intelligensek is. A természetes barlangok, mélyebb járatok sötétebb részein találhatóak meg. Néha a felsőbb járatokig másznak, hogy a helyi ork és goblin populációval küzdjenek meg, illetve foglyokat ejtsenek el tápláléknak.

## Források

* Warhammer Fantasy Battles (1st Edition) - 38. oldal
Necromancer

Olyan gonosz útra tért varázslók, akik a nekromanciát használják és élőholtakat irányítanak. Mivel a sötét mágiát gyakorolják, így sok szörnyű veszélynek teszik ki magukat. Egyesek megpróbálják kitolni életüket évtizedekkel vagy évszázadokkal. Mások sikerrel járnak és megtartják fizikai testüket és mentális erejüket, de ez inkább a kivétel és a végeredmény sokszor a halálnál is rosszabb. A sötét mágia folytonos használata elsorvasztja a testet és kiszipolyozza a lelket, amíg egy testetlen hüvely marad csak, aminek elméje eltorzult a legborzalmasabb félelmeitől. Eme szörnyű lényeket lidércnek hívják. Egykor nagy emberek voltak, varázslók jelentős erővel vagy nekromanták légiónyi élőholttal a parancsnokságuk alatt, de most csak árnyak, amiket saját keserűségük tart az élet és halál között.

## Élőholtak toborzása

A nekromanták a holtak felélesztésével hoznak létre seregeket. A wightek esetén ősi holtakról van szó, akiket anno fegyverekkel és felszereléssel temettek el, majd védőmágiával látták el sírjukat, hogy senki se háborgassa őket, vagy éppen a wightkén visszatért halott ne szabaduljon ki. Az erős mágikus kötést a nekromanták képesek akár feltörni és magukhoz csatolni az élőholt harcosokat.

## Ismert nekromanták

* Sorcerer of the North - Északon jelentős birodalmat hoz létre

## Források

* Warhammer Fantasy Battles (1st Edition) – 83. oldal
* Battle Bestiary (4th Edition) - 76. és 77. oldal
Middenland

Middenland a Birodalom egy provinciája, aminek tartományi fővárosa Middenheim. Határos Reiklanddel, Wastelanddel, Nordlanddal, Hochlanddal és Talabeclanddal.

## Földrajz

Middenland területén két jelentős erdő is található: a Drakwald Forest és a Great Forest, amik fatengerként ölelik körül a fővárost, Middenheimet, ami egy sziklatetőre épült. A magaslat tetején lévő város egy erőd, szükség esetén teljesen ellehet szigetelni a települést a külvilágtól. A végtelen erdőt csupán a Middle Mountains töri meg kelet felé.

## Történelem

Middenland vezetője egyben választófejedelem is, ez a jog Sigmar óta létezik, aki a hozzá hű törzsfőnököket meghagyta uralkodni.császárválasztáskor Middenland fejedelme számíthat az Ulric kultusz főpapjára, aki szintén választó, de nem uralkodhat. Történelmileg Ulric főpapja zömében a middenlandi jelöltre szavaz.

Ismeretlen időben Drakwald megszűnik provinciának lenni, területét Middenland és Nordland maguk között osszák fel.

1547 I.C.-ben az akkori middenlandi fejedelem talabeclandi mintára önkényesen császárnak deklarálja magát. Ezzel immár egy időben három császár is uralkodik, akik próbálják a többi provinciát maguk mellé állítani. Ez természetesen anarchiát fog majd szülni.

1865-ben Middenland grófja megtámadja a Reiklandot és ostrom alá veszi Carroburgot. A védők hősies helytállása révén a túlerőben lévő támadókat visszaverik. A Carroburgi Hosszúkardosok ettől a naptól kezdve hordják ikonikus sötétvörös ruhájukat, hiszen a védők fehér ruháját saját vérük teljesen átáztatta, de tovább küzdöttek.

## Hadsereg

A middenlandi regimentek kék színű egyenruhát hordanak. A szalagok és hasítások ellentétes színű világos anyagból vannak, hogy segítsenek a regimentek megkülönböztetésben. Middenheim városállam katonái pedig gyakran hordanak farkast ábrázoló ikonokat, hiszen a Fehér Farkas és Ulric isten vallási központjából jönnek. Az egyenruha kék és fehér színű, ami a várost jelképezi, illetve néhány részt vörös színnel hangsúlyoznak ki.

Middenlandi alabárdos.Middenheimi alabárdos.

## Források

1. ↑ The Empire (4th Edition) - 5. oldal
2. ↑ The Empire (4th Edition) - 17. oldal
3. ↑ The Empire (4th Edition) - 8. oldal
4. ↑ The Empire (4th Edition) - 49. oldal
5. ↑ The Empire (4th Edition) - 49. oldal
Snarkul the Red

Egy vörös sárkány, aki közreműködik a 12 Runefang elkészítésében. Alaric the Mad mindegyik pengét tömör, mágikus fém Gromril rögből készíti a teljes hold fényében, miközben Snarkul tüzes leheletet fúj rájuk. Aztán démon vérben hűti le a kardokat. Hihetetlen türelemmel és képességgel, a rúnákat sikerül bevésni, így a fegyvert mágikus erővel ruházva fel.

## Előfordulás

* Warhammer Armies: The Empire (4th Edition)

## Források

* Warhammer Armies: The Empire (4th Edition) - 17. oldal
The Forge of Aran Cabal

Régen egy erős nekromanta, Észak Varázslója egy hatalmas birodalmat hozott létre. A számos királysága közül egyik sem volt olyan erős, mint Aran-sul. Aran Cabal varázslóinál/kovácsainál fogékonyabbak a gonoszságra pedig sehol se voltak a világon. Éveken át erőltetett munkával állították elő sötét kardjaikat, amik csupán gyakorlásra szolgáltak a Nec-Tomun megalkotásához, ami Észak Varázslójának fegyverévé válik.

Idővel a világ szabad népei összefogtak és Borunna kovácsainak segítségével legyőzték az északi királyságokat és megölték a nekromantát. Aran Cabal gonosz pengéinek zömét ekkor semmisítik meg, ahogy a Nec-Tomunt is, bár egyesek szerint a kard elveszett és azóta is elfeledve várja új gazdáját.

## Fegyverek

Aran Cabal 80%-ban kardokat állított elő, 10-10%-ban pedig handzsárokat és kétkezes kardokat. Mindegyik fegyver fekete színű és nagyban díszítették összefüggő rúnaírással. Továbbá mindegyik fegyver elég erős és halálosan gonosz, a pengék mind mérgezést okoznak.

## Előfordulás

* Warhammer Fantasy Battles (1st Edition)

## Források

* Warhammer Fantasy Battles (1st Edition) – 87-88. oldal
Sigrat Blackbrow

Sigrat Blackbrow azon öt törp egyike, akik Thorgrim Branedimm mellett küzdenek a végsőkig.

## A végzett zikkuratja

Ismeretlen időben Sigurd és 4 társa(Sigurd Strongarm, Sigrun Slendershank, Skeggi Brokenback, és Saugorn Brittlebone) menekülésre kényszerül vezetőjükkel, Thorgrim Branedimm-mel Dwarfstangle sötét erdejében. A Guthnog Bristlenose törzsfő vezette vegyes goblin sereg ezalatt szorosan a nyomukban lohol.

A törpök egy tisztásra lépnek ki, ahol egy ősi, elfeledett zikkurat tárul szemük elé. Thorgrim az épület felé vezeti társait, hiszen védhető helynek tűnik és ő inkább fegyverrel a kézben halna meg, mintsem hogy menekülés közben egy íj álljon a hátába. Sigrat és a többi törp mind egyetértenek vele és elfoglalják helyüket az ősi épületen. Egyes lépcsők elpusztultak az idő folyamán, így ez a védőknek kedvez, hiszen a falak magasak, mindenképpen az épségben lévő lépcsőket kell az ellenségnek használnia. További előnye a törpöknek, hogy több goblin eltévedt az erdőben. Csakhogy a kisebb előnyök ellenére is egyértelmű, hogy a goblinok előbb-utóbb lerohanják a védőket, akik tudják jól, hogy nem nyerhetnek, de minden egyes métert vérrel fognak megfizettetni.

## Felszerelés

* Páncéling
* kard vagy egyéb vágófegyver

## Előfordulás

* Warhammer Fantasy Battles (1st Edition)

## Források

* Warhammer Fantasy Battles (1st Edition) 31-33. oldal
Treeman

Az Öregvilág erdeit sok különös és ősi lény lakja, egyesek olyan idősek, mint maguk az erdők. Mikor a nemeselfek fénylő tornyaikat először húzták fel az erdők mélyén, elég hamar rájöttek, hogy nincsenek egyedül az erdőkben. Mint amilyen intelligensek és érdeklődők az elfek, úgy a gigászi árnyszerű lények, amiket láttak az erdők szélein se mernek előjönni. Csak sok évszázaddal a nemeselfek Ulthuanba visszavonulása után fognak Athel Loren ***faemberei*** megbarátkozni az erdei elfekkel. A faemberek évszázadokon át figyelték és tanulmányozták az elfeket, eldöntve, hogy jó vagy rossz élőlények-e és hogy veszélyt jelentenek-e erdőbéli otthonaikra. Az erdei elfeknek jól jön, hogy a faemberek végül nekik kedvezően döntenek, mert a faemberek erős ellenségek lennének és teljesen intoleránsak azon lényekre, amik az erdőt veszélyeztetik.

## Áttekintés

A faemberek nagyon ellenszenvesek a tűzzel szemben, mert nagy sérülést okozhatnak vele magukban és az erdőben, ugyanis a faemberek teste nagyon száraz és könnyen ég. A faemberek különösen utálják az orkokat és goblinokat, nem csak mert gonosz lények, hanem mert ezek kivágják a legnagyobb és legöregebb fákat, hogy hadigépeket készítsenek.

A faemberek extrém magas lények, kétszer-háromszor nagyobbak az embernél, masszív rönkszerű lábakkal és vastag, ágas kezekkel. Mikor egyhelyben állnak, könnyen téveszthetőek össze magas fákkal, mert lábuk a földben áll, mint a gyökerek. Még a húsuk is kemény és faszerű, bütykös bőrük pedig száraz töredezett kéreg. Az elfek bizonyosak benne,, hogy a faemberek képesek kommunikálni a fákkal, információkat osztva fáról fára, gyökérről gyökérre. Az elfek továbbra az Erdő Őrzőinek nevezik őket és nagyon odafigyelenk, hogy ne okozzanak kárt a vén fákban, amikhez a faemberek különösen kötődnek.

## Régi információk

A faemberek először az 1. kiadásban jelentek meg, ahol sok más fajhoz hasonlóan a leírásuk kezdetleges és másféle volt. Eszerint a faemberek alsóbbrendű lelkek formációja, amik élő formába rendeződnek, mint a fák és erdők őrzői. Alapjáraton nem agresszívek, magányosan élnek az erdőkben. Nem szeretik az orkokat és goblinokat, de nem is utálják őket. A faemberek ugyanis túl lassúak és számítóak ahhoz, hogy gyűlöljenek.

## Előfordulás

* Warhammer Fantasy Battles (1st Edition)
* Battle Bestiary (4th Edition)

## Források

* Warhammer Fantasy Battles (1st Edition) - 44. oldal
* Battle Bestiary (4th Edition) - 84. oldal
Red Goblin

A ***vörös goblinok*** egy jellegzetes goblin szaporulat, akiket nekromanták tenyésztettek távol a többi goblintól. Emiatt a vörös goblinok nem tisztelik a goblinokat, vagy úgy bárkit is. Fajtársaikhoz mérve is igen sötét szívűek, akik varázsló mestereik parancsát követik, bár nem ismert, hogy ők élnek-e még. Harcban előszeretettel lovagolnak farkasokon.
Foebane

A Foebane egy mágikus csatapöröly, amit az ősidőkben készítettek Karaz-a-Karakban a nemesi házak uralkodóinak. A Foebane generációról generációra öröklődik a Branedimm házban, felnagyítva a használó nemesebb tulajdonságait, illetve jelezve uralkodói státuszát.

A pöröly idővel a törp vezérre, Thorgrim Branedimm száll. A fegyver jelképezi Thorgrim vezéri státuszát, illetve családfájának nagyságát és múltját. Mágikus ereje abban mutatkozik meg, hogy bénító félelmet sugároz magából, ami érint minden lényt, ami nem törp.

Thorgrim pár társával együtt Dwarftrangle erdejében veszi fel utolsó védelmi állását a végzet zikkuratjánál. Feltehetően a Foebane Guthnog Bristlenose és goblinja kezébe kerül a harcot követően.

## Források

* Warhammer Fantasy Battles (1st Edition) - 89. oldal
Reiksport

Altdorf egy szigetcsoporton fekszik a széles sársíkságon, amit a Reik és Talabec folyik körül. Eme területen a Reik folyó három fő csatornára oszlik, amik fölött több híd fut át. A három csatorna újraegyesül Altdorftól északra, ahol egy-egy nagy, mélyvízi kikötő épült. Ez a Reiksport, a Birodalmi Haditengerészet otthona, ahol óceánjáró hajók is kirakodhatják rakományukat. A Reiksport a legtávolabbi pont, ameddig eme nagy hajók közlekedhetnek, mielőtt elakadnának Altdorf szűk csatornáiban, bár a város után a Reik és Talabec újra kiszélesedik és elbírná eme hajókat.

## Források

* Warhammer Armies: The Empire (4th Edition) - 15. oldal
The Ziggurat of Doom

Dwarfstangle sötét erdejének mélyén található ősi zikkurat. A rejtélyes építmény magányosan és elfeledve vészeli át az évszázadokat egy tisztás közepén, bár az idő kikezdi, de még mindig áll.

## A végzet zikkuratja

6 kalandozó törp, Sigurd Strongarm, Sigrat Blackbrow, Sigrun Slendershank, Skeggi Brokenback, Saugorn Brittlebone és vezetőjük, Thorgrim Branedimm megtörik az évezredes békét, ahogy sietve kilépnek a naptól fényes tisztásra az erdőből. A törpök okkal sietnek, mert az életükért futnak, hiszen goblinok üldözik őket, kiknek kiáltásai idáig hallatszódig.

Thorgrim a templom felé veszi útját, hiszen ahogy a többieknek elmondja: ez védhető helynek tűnik és ő inkább meghal fegyverrel a kezében, mintsem menekülés közben egy íj a hátába álljon. Társai egyetértenek vele és elindulnak a templom felé.

A zikkurat egyes lépcsői elpusztultak, így jobban lehet védeni azokat, hiszen a sík falak 6 méter magasak, így megmászni nem lehet őket, mindenképpen az éppen maradt lépcsőket kell használatba venni. További előnye a védőknek, hogy több goblin eltévedt az erdőben. De a túlerő így is érezteti hatását, a törpök tudják jól, hogy nem nyerhetnek, de minden egyes métert vérrel fognak megfizettetni.

## Előfordulás

* Warhammer Fantasy Battles (1st Edition)

## Forrás

* Warhammer Fantasy Battles (1st Edition) 31-33. oldal
Cult of Sigmar

A ***Sigmar Kultusz*** a Birodalom alapítója, Sigmar köré épült vallási kultusz, ami a Birodalom legfőbb vallása.

## Kialakulása

Sigmar az Unberogen törzs legendás vezetője, akit 1 I.C.-ben tesznek császárrá. 50 év uralkodás után eltűnik, tiszteletére kegyhelyeket, templomokat emelnek és legendákat kezdenek köré szőni. Csupán 1-2 generáció alatt olyan erős kultusz alakul köré, hogy azzal számolni kell. 73 I.C.-ben Johann Helsturm megalapítja az egyházat és annak ő lesz első vezetője, a főteogónusa, aki a több ezer hív révén a Birodalom egyik legerősebb személye lesz. Sigmar így lesz az öreg istenek panteonjának tagja Morr, Taal és Ulric mellett.

## Források

* Warhammer Armies: The Empire (4th Edition) - 5. oldal
Ghal Maraz

Avagy Skull Splitter. A Kurgan ház egy ősi és mágikus ereklyéje, ami a Birodalom ikonikus csatapörölyévé válik.

## Sigmar jutalma

-15 I.C., az orkok és goblinok fogságba ejtenek több törpöt, köztük a főkirályt, Kurgan Ironbeardet is. Az Unberogen emberi törzs legendás vezetője, Sigmar személyesen veri szét a zöldbőrű hadat és szabadítja ki a foglyokat. Kurgan Ironbeard jutalmul átadja Ghal Marazt Sigmarnak, aki azt elfogadja és az elkövetkező időkben rengeteg csatában forgatja, kiérdemelve a Heldenhammer becenevet.

## Források

* Warhammer Armies: The Empire (4th Edition) - 4. oldal
Dark Elf

## A Szakáll Háborúja

Az -1997 I.C.-ben kitört Szakáll Háborúja során az ulthuani tündék háborúba keverednek a törpökkel, a 200 éven át tartó háborút a sötét elfek beavatkozása rázza fel. Mikor mindkét oldal kimerül a harcok során, az elf hazát, Ulthuant hirtelen Naggaroth tündéi támadják meg. -1589 I.C.-ben az akkori főnix király, Caradryel minden elf katonát hazahív az Öreg Világból, hogy megvédjék hazájukat. Csupán egy kis populáció marad hátra, akik majd a erdei tündék elődei lesznek.

## Régi lore

Mikor még az elfek fiatalok voltak, mint faj, a nemes elfek egy része kiábrándul és fellázadnak az Öreg Istenekkel szemben. Büszkeségükben ezek az elfek elcsábultak a sötét Káosz Istenek felé. Emiatt elvesztik minden vonzerejüket és bölcsességüket, ami amúgy fajukra jellemző. A ***sötét elfek*** eme keserves és eltorzult elfekből jönnek létre, akiket a nemes elfek elűznek. Sok évig sötét erdőkben és barlangokban kerestek menedéket, míg végül önálló kis királyságot nem hoznak létre. Kiváló favágók és bányászok, illetve mivel hozzászoktak a sötétséghez, számukra nincs különbség nappal és éj között, ha mozogni kell mondjuk egy erdőben.

A sötét elfek szinte irányíthatatlan gyűlölettel viseltetnek minden élőlény irányába, főleg más elfek felé. Irigyek az emberekre, megvetik a goblinokat és orkokat, illetve a törpöket visszataszítónak találják. A sötét elfek nagyban támaszkodnak a mágiára, főleg a gonosz varázslatokra és nekromanciára.

A mély barlangok között rálelnek a gyíkemberek őseire, melyből kifejlődtek egykor. Ezeket az óriási mutánsokat elnevezték cold onenak és ugyan ostobák és szinte vakok, de irányíthatóak és meglovagolhatóak. A sötét barlangokban és éjfélbe burkolózott erdőkben eme lények gyorsan tudnak mozogni és hátborzongató szaglásukkal felkutatni a rejtőző élőlényeket.

## Haderő

Seregük boszorkány elfekből, Sötét Őrökből és Harcosokból, illetve cold one lovasokból áll (vagy csak simán cold oneokból). A katonák egyaránt lehetnek férfiak vagy nők, nincs különbség köztük, a nők ugyanolyan kegyetlenséggel tudnak gyilkolni, mint férfi társaik. A boszorkány elfek a sötét isteneket imádva rohannak csatába olyan erővel és sebességgel, ami nem e világról származik. A csaták után üstökben fürödnek meg az ellenség vérében, illetve lakomáznak a leöltek húsából.

## Forrás

1. ↑ Warhammer Armies: Wood Elves (4th Edition) - 4. oldal
2. ↑ Forces of Fantasy - 18. oldal
Giant Weevil

Az ormányos bogár az óriásrovarok családjába tartozik. Nagyobb mint a dögbogár, tápláléka a magvak és gyümölcsfák. Nem tűnnek veszélyes lényeknek, de mikor a ház gyümölcsfából épült, akkor képesek azt addig rágni, amíg az épület instabil nem lesz vagy amíg össze nem dőlnek.

## Források

* Warhammer Fantasy Battles (1st Edition) - 47. oldal
Sigrun Slendershank

Sigrun Slendershank azon öt törp egyike, akik Thorgrim Branedimm alatt szolgálnak.

## A végzett zikkuratja

Ismeretlen időben Sigurd és 4 társa (Sigurd Strongarm, Sigrat Blackbrow, Skeggi Brokenback és Saugorn Brittlebone) menekülésre kényszerül vezetőjükkel, Thorgrim Branedimm-mel Dwarfstangle sötét erdejében. A Guthnog Bristlenose törzsfő vezette vegyes goblin sereg ezalatt szorosan a nyomukban lohol.

A törpök egy tisztásra lépnek ki, ahol egy ősi, elfeledett zikkurat tárul szemük elé. Thorgrim az épület felé vezeti társait, hiszen védhető helynek tűnik és ő inkább fegyverrel a kézben halna meg, mintsem hogy menekülés közben egy íj álljon a hátába. Sigrun és a többi törp mind egyetértenek vele és elfoglalják helyüket az ősi épületen. Egyes lépcsők elpusztultak az idő folyamán, így ez a védőknek kedvez, hiszen a falak magasak, mindenképpen az épségben lévő lépcsőket kell az ellenségnek használnia. További előnye a törpöknek, hogy több goblin eltévedt az erdőben, de a túlerő így is érezteti hatását, a védők tudják jól, hogy nem nyerhetnek, de minden egyes métert vérrel fognak megfizettetni.

## Felszerelés

* Páncéling
* Kard vagy egyéb vágófegyver

## Előfordulás

* Warhammer Fantasy Battles (1st Edition)

## Források

* Warhammer Fantasy Battles (1st Edition) 31-33. oldal
Troll Hills

A Redwake folyóvölgyben található barátságtalan pusztaság, melyet az időjárás is kikezdett. Nevét az itt élő trollok miatt kapja. Minden egyes eltöltött nappal nagyobb az esélye, hogy az itt közlekedőkre trollok támadnak, esetleg maguk a legendás Bono testvérek: Bono Gutspill, Bono Groinknock és Bono Legbreak.

## Források

* Warhammer Fantasy Battles (1st Edition) – 121. és 125. oldal
Imperial Engineers School

A Birodalom hazája az innovatív elméknek az Öregvilágban, ezért hogy felgyorsítsák az új fegyverek fejlesztését, egy különleges iskolát hoznak létre Altdorfban, ami a ***Birodalmi Mérnökiskola*** nevet kapja. A legtöbb legjobb mérnök törp, akiket száműztek a hírhedten maradi mérnök céhből a túlságosan radikális ötleteik miatt. A renegátok nem értenek egyet a céh technológiai stagnálásával és üdvözlendőnek tartják a Birodalomban való ténykedést, ahol új dolgokat alkothatnak és nem kell az ősi tradíciókat követni.

Az Iskola az Öregvilág minden tájáról vonzza a feltalálókat, így a Birodalom nem egy kísérleti fegyverhez jut hozzá. Ilyen például az ismétlő muskéta, ismétlőpisztoly, többcsövű ágyúk, a hadi vagon nevű mozgatható tornyok és a gőztank vagy Helblaster Volley Gun, de ugyanúgy előállítják a hétköznapibb fegyvereket is.A mérnökök a császár személyes erejének részét képezik, azoknak hadigépeivel, fegyvereivel és személyükkel. Harcban ők adják a gőztankok személyzetét, de mint lovasság is jelen vannak, akik a kísérleti ismétlőpuskákat használják.

Leonardo da Miragliano lesz az Iskola alapítója és főmérnöke, illetve a gőztankok feltalálója. A lenyűgöző pionír férfi 12 gőztankot készít, amiből 8 még Karl Franz idején is létezik, a maradék 4 csatákban, vagy próbák során semmisül meg. A megmaradt gépeket kifényesítik és karbantartják az Mérnökiskolánál, néha még új festést, vagy dekoratív fémdíszt is kapnak. Nem éppen megbízható gépek, ritka nap is az, mikor mind a 8-at sikerül beüzemelni egyszerre. Ugyan a sérült példányokat sikerül mindig visszaszerezni, de Miragliano halálával a titka is a sírba szállt, így az idő haladtával a gőztankok javítása egyre megbízhatatlanabb lesz.

## Galéria

Hadi vagon.A hadi vagon legénysége és a kísérleti fegyverek.Gőztank és parancsnoka egy ismétlőpisztollyal.
## Források

* Warhammer Armies: The Empire (4th Edition) - 15, 53 és 98. oldal
Vampire Wars

A vámpírháborúk 2010 és 2145 I.C. között dúló konfliktussorozat. A vámpírbárók és Birodalom között dúló háborúk Vlad von Carstein, Sylvania urának lépésével tör ki, aki végigpusztítja Ostermarkot. Az élőholt lények Stirland és az északi határ közt kezdenek pusztításba. 2145-ben a Hel Fenni csatában sikerül az utolsó sylvaniai vámpírbárót, Manfred von Carsteint megsemmisíteni az élőholt hordájával együtt.

## Források

* Warhammer Armies: The Empire (4th Edition) 11. oldal
Ailech

A Redwake folyóvölgyben található jelentős tengeri elf város, ami kikötőként funkcionál. A település sáncárokkal és fafallal van körülvéve, így sikerül túlvészelni egy norscai rajtaütést a tenger felől.

Ismeretlen időben, mikor a megőrült varázsló, Psammon ork, goblin és gazemberekből álló "serege" a folyóvölgy békéjét és szabadságát fenyegeti, egy csapat kalandor figyelmeztetni tudja Ailech-et, ami fegyverbe hívja harcosait, egy részük védelemben marad, míg egy kis egység egy kapitány vezetésével a kalandorok mellé szegődik, mint ahogy Fortrenn, a másik tengeri elf város is így tesz.

## Előfordulás

* Warhammer Fantasy Battles (1st Edition)

## Források

* Warhammer Fantasy Battles (1st Edition) - 121. és 125. oldal
Vim-to

Nippon hivatalos vallása, ismert mint **vin-toizmus** is. A vim-to szerzetesek igazgatják a vallási ügyeket az országban, hiszen ők testesítik meg a vim-toizmus tanok leglényegesebb elemeit. Ez a javak megvetése, az önfeláldozás és a test-lélek alávetése egy cél érdekében. A vim-to egyszerre arkán és spirituális, a hívők a kimondhatatlan nevű isteneket és kifürkészhetetlen démonokat imádják.

Az ősi vim-to kimondja, hogy csak a kor hozhatja az embert közelebb a megvilágosuláshoz, a harc egyenesen tiltott, kivéve ha az önvédelem. Mégis, a modern vim-to szerzetesek megtalálhatóak a csatatéren és léteznek tradicionális vim-to fegyverek (botok, kardok, naginaták és buzogányok), bár vannak akik megvetik a fegyvert és kézzel-lábbal harcolnak. A harcművészeti mesterek egytől egyik vim-to mesterek is, akik speciális ágazatokat tölthetnek be, mint az orgyilkos nindzsa szerepköre.

A vim-to mágusok minél erősebbek, annál kevésbé hajlandóak harcolni, mert ők az ősi tanokat követik, ami csak az önvédelmet engedélyezi.
Samurai

Nippon elit harcosai, akik egy-egy sógun alatt szolgálnak. Harcban ritkán inognak meg, rendkívül szívósak, akár halálos sebek mellett is tovább küzdenek. A világ szerencséje, hogy a szamurájokat nem érdekli a külvilág és túlságosan elfoglaltak az egymással való harccal.

A szamurájok speciális rétegét képezik a kamikaze harcosok, olyan szamurájok, akik megesküdtek, hogy az adott harcban esnek el. A csaták során a szamurájok nagy számú követővel jelennek meg, ezek az ashiguruk, akik egyben a haderők gerincét adják.